Συντεταγμένες: 15°47′0.60″S 47°53′56.99″W﻿ / ﻿15.7835000°S 47.8991639°W﻿ / -15.7835000; -47.8991639

To **Εστάντιο Νασιονάλ ντε Μπραζίλια Μανέ Γκαρίντσα** (πορτογαλικά: *Estádio Nacional de Brasília Mané Garrincha*) είναι ποδοσφαιρικό στάδιο που ανακαινίστηκε για να φιλοξενήσει αγώνες του Παγκοσμίου Κυπέλλου του 2014 στη Βραζιλία.

Περιγραφή
---------

Με χωρητικότητα 71.412 θεατών, το Εθνικό στάδιο είναι το δεύτερο μεγαλύτερο στάδιο του Παγκοσμίου Κυπέλλου του 2014. Βρίσκεται στη Μπραζίλια, την ομοσπονδιακή πρωτεύουσα της χώρας. Χτίστηκε στη θέση του τέως Εστάντιο Μανέ Γκαρίντσα, το οποίο το 2010 κατεδαφίστηκε πλήρως εκτός από τα θεμέλια του και μέρους της κερκίδας. Το όνομα του είναι φόρος τιμής στο θρυλικό ποδοσφαιριστή Μανέ Γκαρίντσα, ο οποίος συμμετείχε στην κατάκτηση των Παγκοσμίων Κυπέλλων του 1958 και του 1962 με την Εθνική Βραζιλίας.

Προκειμένου να φτιαχτεί ένα καθαρά ποδοσφαιρικό γήπεδο στο χώρο του παλιού σταδίου πολλαπλών χρήσεων με στίβο, ο αγωνιστικός χώρος υποβαθμίστηκε και μειώθηκε σε έκταση. Το επάνω διάζωμα διατηρήθηκε αλλά το κάτω κατεδαφίστηκε προκειμένου να έρθει πιο κοντά στον αγωνιστικό χώρο. Εξωτερικά περιβάλλεται από στήλες ύψους 46 μέτρων οι οποίες προσφέρουν σκιά και στήριξη στην οροφή και τη συρόμενη στέγη της. Η οροφή περιλαμβάνει και 15700 μ2  φωτοβολταϊκών που συμβάλουν στο να είναι το πρώτο στάδιο παγκοσμίως με ενεργειακή πιστοποίηση LEED Platinum.

Κόστος και κριτική
------------------

Τo στάδιο χρηματοδοτήθηκε από την κυβέρνηση της Ντιστρίτο Φεντεράλ (πορτογαλικά: Distrito Federal μετάφραση: ομοσπονδιακή περιφέρεια). Το τελικό κόστος κατασκευής του σταδίου ξέφυγε σημαντικά από τον αρχικό του προϋπολογισμό των 688 εκατομμυρίων ρεάλ και υπολογίζεται πως έφθασε μέχρι και τα 1,4 δισεκατομμύρια, καθιστώντας το με διαφορά το πιο ακριβό στάδιο που κατασκευάστηκε για τη διοργάνωση. Το μέλλον του είναι αμφίβολο γιατί καμία δημοφιλής ομάδα δεν έχει την έδρα της στη Μπραζίλια και κανένας από τους μικρούς τοπικούς συλλόγους δεν έχει δεσμευθεί πως θα χρησιμοποιεί το τεράστιο στάδιο ως μόνιμη έδρα του. Οι διαχειριστές του υποστηρίζουν πως θα συντηρείται από συναυλίες και άλλες πολιτιστικές δραστηριότητες.

Μουντιάλ 2014
-------------

Κύριο λήμμα: Παγκόσμιο Κύπελλο Ποδοσφαίρου 2014
*Όλοι οι αγώνες από κάτω είναι σε ώρες Βραζιλίας (UTC−3).*

| Ημερομηνία | Ώρα | Γηπεδούχος | Σκορ | Φιλοξενούμενη | Γύρος | Προσέλευση θεατών |
| --- | --- | --- | --- | --- | --- | --- |
| 15 Ιουνίου 2014 | 13:00 | Ελβετία | 2–1 | Ισημερινός | Όμιλος Ε΄ | 68.351 |
| 19 Ιουνίου 2014 | 13:00 | Κολομβία | 2–1 | Ακτή Ελεφαντοστού | Όμιλος Γ΄ | 68.748 |
| 23 Ιουνίου 2014 | 17:00 | Καμερούν | 1–4 | Βραζιλία | Όμιλος Α΄ | 69.112 |
| 26 Ιουνίου 2014 | 13:00 | Πορτογαλία | 2–1 | Γκάνα | Όμιλος Ζ΄ | 67.540 |
| 30 Ιουνίου 2014 | 13:00 | Γαλλία | 2–0 | Νιγηρία | Φάση των 16 | 67.882 |
| 5 Ιουλίου 2014 | 13:00 | Αργεντινή | 1–0 | Βέλγιο | Προημιτελικοί | 68.551 |
| 12 Ιουλίου 2014 | 17:00 | Βραζιλία | 0–3 | Ολλανδία | Μικρός τελικός | 68.034 |

Κόπα Αμέρικα 2021
-----------------

Κύριο λήμμα: Κόπα Αμέρικα 2021
*Όλοι οι αγώνες από κάτω είναι σε ώρες Βραζιλίας (UTC−3).*

| Ημερομηνία | Ώρα | Γηπεδούχος | Σκορ | Φιλοξενούμενη | Γύρος | Προσέλευση θεατών |
| --- | --- | --- | --- | --- | --- | --- |
| 13 Ιουνίου 2021 | 18:00 | Βραζιλία | 3–0 | Βενεζουέλα | Όμιλος Β' (Βόρεια Ζώνη) | 0 |
| 18 Ιουνίου 2021 | 21:00 | Αργεντινή | 1–0 | Ουρουγουάη | Όμιλος A' (Νότια Ζώνη) | 0 |
| 21 Ιουνίου 2021 | 21:00 | Αργεντινή | 1–0 | Παραγουάη | Όμιλος A' (Νότια Ζώνη) | 0 |
| 24 Ιουνίου 2021 | 21:00 | Χιλή | 0–2 | Παραγουάη | Όμιλος A' (Νότια Ζώνη) | 0 |
| 27 Ιουνίου 2021 | 18:00 | Βενεζουέλα | 0–1 | Περού | Όμιλος Β' (Βόρεια Ζώνη) | 0 |
| 3 Ιουλίου 2021 | 19:00 | Ουρουγουάη | 0–0 (2–4 πέν.) | Κολομβία | Προημιτελικά | 0 |
| 6 Ιουλίου 2021 | 22:00 | Αργεντινή | 1–1 (3–2 πέν.) | Κολομβία | Ημιτελικά | 0 |
| 9 Ιουλίου 2021 | 21:00 | Κολομβία | 3–2 | Περού | Μικρός τελικός | 0 |

Εικόνες
-------

* Εξωτερική όψη του σταδίουΕξωτερική όψη του σταδίου
* Εσωτερική όψη του σταδίουΕσωτερική όψη του σταδίου

Σημειώσεις
----------

1. 1 2 3 4 5 6 7 8  Λόγω της πανδημίας του COVID-19 στη Νότια Αμερική οι αγώνες διεξάγονται χωρίς θεατές.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑  Ijeh, Ike (10 Ιουνίου 2014). «Brazil's World Cup stadiums: Estadio Nacional de Brasilia, Part 6». *Building.co.uk* (στα Αγγλικά).
3. ↑  «Brasilia, Estadio Nacional» (στα Αγγλικά). The Guardian.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εστάντιο Νασιονάλ ντε Μπραζίλια** |

* Επίσημη ιστοσελίδα
* Το στάδιο στην επίσημη ιστοσελίδα της FIFA Αρχειοθετήθηκε 2014-06-19 στο Wayback Machine.